ΓΡΑΠΤΗ ΕΡΩΤΗΣΗ P-3596/01

υποβολή: Pietro-Paolo Mennea (PPE-DE) προς την Επιτροπή

(8 Ιανουαρίου 2002)

Θέμα: Περιβαλλοντικό πρόβλημα στην τοποθεσία Prima Cala της πόλης Molfetta

Από πληροφορίες που δημοσιεύθηκαν στον τοπικό και εθνικό Τύπο, καθώς και από επανειλημμένα αιτήματα θορυβημένων και ανήσυχων πολιτών, ήλθα σε γνώση ενός σοβαρού προβλήματος περιβαλλοντικού χαρακτήρα σε μία παράκτια ζώνη της πόλης Molfetta και συγκεκριμένα στην τοποθεσία prima Cala μετά την κατασκευή της εξοπλισμένης παραλίαςπό την επωνυμία Βράχος της Αγγλίας.

Σύμφωνα με πληροφορίες μου πρόκειται για την κατασκευή μιας πλαζ για την οποία έγινε ευρεία χρήση τσιμέντου. Η αυθαίρετη αυτή χρήση του τσιμέντου είχε ως αποτέλεσμα την καταστροφή του φυσικού κάλλους του χώρου σε βάρος της ιδιαιτερότητάς του.

Οι αρμόδιες τοπικές αρχές, στη συγκεκριμένη περίπτωση Δήμος και Λιμεναρχείο, ενημερώθηκαν για το πρόβλημα πλην όμως, η ασχήμια παραμένει χωρίς να έχει βρεθεί κάποια λύση.

Υπό το πρίσμα των ανωτέρω, ζητείται από την Επιτροπή η διεξαγωγή σχετικής έρευνας προκειμένου να εξακριβωθεί, επακριβώς και τεκμηριωμένα, εάν τηρήθηκαν όλα τα περιβαλλοντικά και νομοθετικά κριτήρια κατά την ανάθεση του έργου.

Ζητείται, εξάλλου, και τούτο προκειμένου να ελεγχθεί η κατάσταση των ιταλικών ακτών, μια απογραφή όλων εκείνων των περιοχών όπου εξακολουθούν ναφίστανται προβλήματα έντονης τσιμεντοποίησης.

Απάντηση της κας Wallstrm εξ ονόματος της Επιτροπής

(25 Ιανουαρίου 2002)

Σύμφωνα με το άρθρο 2 της οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1) (ΕΠΕ) και της οδηγίας 97/11/ΕΚ του Συμβουλίου της 3ης Μαρτίου 1997(2), η οποία τροποποίησε την οδηγία 85/337/ΕΟΚ, τα κράτη μέλη οφείλουν να εξασφαλίζουν, προτού δοθεί η άδεια, ότι τα έργα που ενδέχεται να έχουν σημαντικές επιπτώσεις στο περιβάλλον ως εκ της, μεταξύ άλλων, φύσεως, μεγέθους ή θέσεώς τους,πόκεινται σε έγκριση και εκτίμηση όσον αφορά τις επιπτώσεις τους. Οι κατηγορίες έργων πουπάγονται στην οδηγία καθορίζονται στο άρθρο 4 και ταξινομούνται στα δύο πρώτα παραρτήματα. Ωστόσο, βάσει των πληροφοριών που διαβίβασε το Αξιότιμο Μέλος του Κοινοβουλίου, δεν είναι δυνατόν να εκτιμηθεί κατά πόσον το περί ου ο λόγος έργοπάγεται σε μία από τις κατηγορίες των παραρτημάτων της οδηγίας.

Η οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(3) ορίζει ότι λαμβάνονται μέτρα για την διατήρηση ή αποκατάσταση, σε ευνοϊκή κατάσταση από πλευράς διατηρήσεως, των φυσικών ενδιαιτημάτων και των ειδών άγριας πανίδας και χλωρίδας κοινοτικού ενδιαφέροντος. Τα μέτρα αυτά πρέπει να εφαρμόζονται στις ζώνες ειδικής προστασίας που περιλαμβάνονται στο δίκτυο που συνεστήθηπό τον τίτλο Natura 2000, καθοριζομένων σύμφωνα με την διαδικασία που ορίζεται στο άρθρο 4. Ωστόσο, επί τη βάσει των πληροφοριών που προσκόμισε το Αξιότιμο Μέλος του Κοινοβουλίου, φαίνεται ότι το περί ου ο λόγος έργο δεν εμπίπτει στο πεδίο εφαρμογής της Οδηγίας.

Κατά συνέπειαν, βάσει των δεδομένων που κατέθεσε το Αξιότιμο Μέλος του Κοινοβουλίου, και ελλείψει στοιχείων περί μη εφαρμογής του κοινοτικού περιβαλλοντικού δικαίου, δεν τεκμηριώνεται, επί του παρόντος, παράβαση. Εάν το Αξιότιμο Μέλος του Κοινοβουλίου είχε την καλωσύνη να διαβιβάσει λεπτομερή στοιχεία που θα επέτρεπαν στην Επιτροπή να εκτιμήσει την κατάσταση σε σχέση με το κοινοτικό δίκαιο, η Επιτροπή θα ήταν σε θέση να διερευνήσει περαιτέρω το ζήτημα.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 206 της 22.7.1992.